als_Latn dik_Latn sag_Latn
Universiteti Epoka i kushton një rëndësi të veçantë promovimit të traditës së ekselencës, duke mbështetur dhe stimuluar një kulturë moderne pune, e cila vlerëson këndvështrime dhe mendime të ndryshme në kultivimin e respektit ndaj njëri-tjetrit dhe inovacionit. Universiteti Epoka ofron një sërë mundësish për një karrierë sfiduese, emocionuese dhe frytdhënëse për të gjithë ata të cilët kërkojnë mundësi që të avancojnë dhe të jenë të suksesshëm në fushat e tyre përkatëse.
Pavarësisht nga roli dhe pozicioni i gjithsecilit, Universiteti Epoka vlerëson kontributin e çdo individi dhe të qënurit pjesë e stafit të Universitetit Epoka, për çdo individ ofron një sërë mundësish dhe sfidash unike. Në një atmosferë akademike të përsorur dhe një diversitet të pasur e të larmishëm, punonjësit kanë të gjitha mundësitë të marrin përsipër përgjegjësi të reja, të cilat ofrojnë avantazhe për një rritje dhe zhvillim profesional të shpejtë dhe të qëndrueshëm.
Pavarësisht pozicionit fillestar të karrierës tuaj në Universitetin Epoka, ju do të gjeni mundësi të pafundme për të dhënë kontributin tuaj të qëndrushëm dhe të vazhdueshëm në përmbushjen e misionit të Universitetit Epoka dhe të jeni pjesë e kontributit të vazhdueshëm në përhapjen e dijes. Përmës përçimit të energjive pozitive, aftësive, mprehtësisë dhe profesionalizmit tuaj, secili prej jush mund të marrë përsipër një rol thelbësor në përmbushjen e këtij misioni, duke ndihmuar në transformimin e Universitetit Epoka nga një prej universiteteve kërkimore kryesore në Shqipëri, në një model të arsimit të lartë për dekadat e ardhshme.
Zyra e Burimeve Njerëzore në çdo kohë do të ofrojë ndihmë dhe informacion të detajuar për anëtarët e rinj të stafit administrativ dhe akademik, jo vetëm për pozicionin e tyre të punës, detyrat dhe departamentin, por dhe procedurat e universitetit. Pjestarët e rinj të stafit të universitetit në çdo kohë e për çdo çështje mund të kërkojnë informacion për çdo pyetje që mund të kenë.
Ne besojmë se një komunikim i hapur dhe shkëmbimi i informacionit që në krye të herës, ushqen një marrëdhënie të mirë mes punonjësve dhe Zyrës së Burimeve Njerëzore dhe garanton që periudha fillestare e punës për secilin anëtar që i bashkohet rishtazi universitetit tone, të jetë pozitive dhe produktive.
Që në ditën e parë të punës, punonjësit e rinj pajisen me një paketë bazë informacioni nga Zyra e Burimeve Njerëzore, paketë e cila përmban informacion të përgjithshëm rreth procedurave që duhet të ndiqen nga të sapo punësuarit.
als_Latn als_Latn als_Latn als_Latn als_Latn als_Latn